সরোজা বিবাহের পরে বিরূপ প্রতিক্রিয়ার জন্য নাচ ছেড়ে দিয়েছিলেন। কারণ তাঁর শ্বশুরবাড়ী ছিল রক্ষণশীল। এর পরিবর্তে তিনি বাড়ীতে শিশুদের নাচ শেখানো শুরু করেছিলেন। ১৯৭২ সালে তাঁর স্বামী দিল্লিতে স্থানান্তরিত হওয়ার পরে, তিনি ১৯৭৮ সালে সেখানে গণেশ নাট্যালয় প্রতিষ্ঠা করেন। তিনি শুভাকাঙ্ক্ষী এবং স্পনসরদের কাছ থেকে আর্থিক সমর্থন পেয়েছিলেন এবং এর পরে ১৯৮৮ সালে নাট্যালয়ের ভবনটি কুতুব ইনস্টিটিউশনাল অঞ্চলে উঠে আসে। নাচের পাশাপাশি, শিক্ষার্থীদের ভরতনাট্যমকে সামগ্রিকভাবে বোঝাবার জন্য গণেশ নাট্যালয়ে তামিল, হিন্দি এবং কর্ণাটকী কন্ঠ সংগীতও শেখানো হয়। 

সরোজা একজন প্রখ্যাত নৃত্য পরিকল্পক এবং তাঁর কৃতিত্বে আছে দশটি পূর্ণ দৈর্ঘ্যের ব্যালে এবং প্রায় দুই হাজার পৃথক ভারতনাট্যম নৃত্য ভঙ্গিমা। ২০০২ সালে প্রধানমন্ত্রী অটল বিহারী বাজপেয়ীর আসিয়ান শিখর সম্মেলনের সফরসঙ্গী হিসাবে তিনি দক্ষিণ-পূর্ব এশিয়ায় একটি সাংস্কৃতিক সফর করেছিলেন। কবি সুব্রমণ্যা ভারতীর গান ও কবিতাগুলির ওপর তিনি একটি প্রতিবেদন প্রকাশ করেছিলেন এবং তাঁর কয়েকটি রচনা দিয়ে তিনি নৃত্যও প্রস্তুত করেছিলেন। 

বই
প্রাথমিক জীবন এবং শিক্ষা
পরিবার
ভরতনাট্যম নৃত্য জীবন